*pielikums*

Saistošajiem noteikumiem Nr.2021/13

**Par Aizkraukles novada pašvaldības materiālajiem pabalstiem**

**Aizkraukles novada domes 2021.gada 21.oktobra**

**Saistošo noteikumu Nr.2021/13**

**“Par Aizkraukles novada pašvaldības materiālajiem pabalstiem”**

**PASKAIDROJUMA RAKSTS**

|  |  |
| --- | --- |
| ***Paskaidrojuma raksta sadaļas*** | ***Norādāmā informācija*** |
| 1. Projekta nepieciešamības pamatojums | Administratīvo teritoriju un apdzīvoto vietu likuma Pārejas noteikumu 17.punktā ir noteikts pienākums izvērtēt novadu veidojošo bijušo pašvaldību pieņemtos saistošos noteikumus un pieņemt jaunus novada saistošos noteikumus.  Saistošie noteikumi izstrādāti, lai noteiktu vienotus Aizkraukles novada pašvaldības materiālās palīdzības pabalstu veidus un apmērus, pabalstu piešķiršanas un izmaksas kārtību ģimenēm (personām), kuras ir tiesīgas saņemt šos pabalstus, un kārtību, kādā ģimene (persona) iegūst tiesības saņemt pabalstus. Šie saistošie noteikumi nosaka pašvaldības brīvās iniciatīvas sociālās palīdzības pieprasīšanas, piešķiršanas un saņemšanas kārtību. |
| 2. Īss projekta satura izklāsts | Saistošo noteikumu “Par Aizkraukles novada pašvaldības materiālajiem pabalstiem” projekts paredz noteikt:   1. Materiālās palīdzības pabalstu veidus, kādi pieejami   Aizkraukles novadā, un to apmēru;   1. Materiālās palīdzības pabalstu saņemšanas kārtību; 2. Atbildīgās institūcijas lēmuma un faktiskās rīcības apstrīdēšanas kārtību.   Saistošajos noteikumos katram materiālās palīdzības pabalstu veidam ir noteikti pabalsta saņemšanas kritēriji, nosacījumi un apmērs. |
| 3. Informācija par plānoto projekta ietekmi uz pašvaldības budžetu | Likuma „Par pašvaldībām” 43. panta trešā daļa nosaka, ka pašvaldības dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi.  Pašvaldības budžetā ir paredzami līdzekļi materiālās palīdzības pabalstiem dažādām iedzīvotāju grupām. Šajos saistošajos noteikumos apkopoti materiālās palīdzības pabalsti, kas ir būtiski atbalstoši atsevišķu iedzīvotāju grupu kvalitatīvākas sociālās funkcionēšanas un labklājības nodrošināšanai. Uzskatāms, ka saistošie noteikumi kopumā būtiski neietekmēs pašvaldības budžetu, jo visos novados arī pirms apvienošanās līdzekļi iedzīvotāju materiālajam atbalstam ir tikuši plānoti un noteikti pašvaldību saistošajos noteikumos. Līdzekļu izlietojums materiālās palīdzības pabalstu izmaksām atkarīgs no vairākiem apstākļiem (daudzbērnu ģimeņu skaits, personu ar invaliditāti skaits, atbalsta apjoms no VSAA par mirušajām personām u.c.). |
| 4. Informācija par plānoto projekta ietekmi uz sociāli ekonomisko stāvokli (uzņēmējdarbības vidi) pašvaldības teritorijā | Nav attiecināms |
| 5. Informācija par administratīvajām procedūrām | Informāciju par saistošo noteikumu piemērošanu var saņemt Aizkraukles novada sociālajā dienestā.  Saistošo noteikumu projekts paredz administratīvās procedūras, atsevišķu pabalstu saņemšanai privātpersonām veicama iesnieguma iesniegšana, kam seko lēmuma pieņemšana. Atbildīgās institūcijas pieņemtos lēmumus vai faktisko rīcību var apstrīdēt, iesniedzot attiecīgu iesniegumu Aizkraukles novada domē. Aizkraukles novada domes lēmumu, saskaņā ar Administratīvā procesa likuma 79.panta pirmo daļu un 189.panta pirmo daļu, var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona – pēc deklarētās dzīves vietas). |
| 6. Informācija par konsultācijām ar privātpersonām | Nav notikušas. |

|  |  |  |
| --- | --- | --- |
| Sēdes vadītājs,  domes priekšsēdētājs | *Šis dokuments ir elektroniski parakstīts ar drošu elektronisko parakstu un satur laika zīmogu* | L.Līdums |